জনগণকে ‘আইনগত সহায়তা প্রদান আইন, ২০০০’ সম্পর্কে অবগত এবং অসহায় বিচারপ্রার্থীদের আইনগত সহায়তা গ্রহণে উদ্বুদ্ধ করতে প্রতি বছরের মতো এ বছরও ২৮ এপ্রিল সারাদেশে সরকার যথাযথ গুরুত্বসহকারে জাঁকজমকপূর্ণভাবে জাতীয় আইনগত সহায়তা দিবস উদযাপন করে। কিন্তু যাদের জন্য এ দিবস পালন আর এ আইন প্রণয়ন করা হয়েছে, তারা এ থেকে কতটুকু উপকৃত হয়েছেন? যদি সহজ-সরল হিসাবও করা হয় তবে স্পষ্টভাবে প্রতীয়মান হবে যে এ আইন খুব সামান্যই তাদের কাজে লেগেছে।